钦定古今图书集成/明伦汇编/闺媛典/第096卷 > 皇清二 > 刘维宗女
## 钦定古今图书集成/明伦汇编/闺媛典/第096卷 > 皇清二 > 刘维宗女

按《兖州府志》：曹县布衣刘维宗女幼许字纪大青。顺治五年，游骑获大青，驱之北，女年十三。又三年，纪母诣刘谢曰：“吾儿至今不返，是终不返矣。女年已及笄，可别议婚。” 女闻大哭失声不食，翌夕雉经而死。

===苏州元女===

按《兖州府志》：“嘉祥，苏州元女。顺治五年八月十八，贼潜入城，至元家，元遁去。贼获女，欲污之，女厉声曰：‘狗贼，何不速杀我，我名家女，肯从汝耶’？骂不绝口，遂遇害。时年十四。”